રાહુલ ગાંધીએ નોટબંધી અને જીએસટીથી દેશની આર્થિક વ્યવસ્થાની કમર તૂટી ગઇ હોવાનો ઉલ્લેખ કરતાં તત્કાલીન યુપીએ સરકારને જીડીપીના મામલે હાલની એનડીએ સરકાર કરતાં બહેતર ગણાવી હતી. યુપીએ સરકારની નીતિ રીતિમાં ખેડૂતો, શ્રમિકો સહિતના તમામ વર્ગોનો સમાવેશ કરાતો હતો. અા કાર્યક્રમમાં કોંગ્રેસના રાષ્ટ્રીય અધ્યક્ષા સોનિયા ગાંધીના રાજકીય સલાહકાર અેહમદ પટેલ, ગુજરાત કોંગ્રેસના પ્રભારી અશોક ગેહલોત, પ્રદેશ પ્રમુખ ભરતસિંહ સોલંકી, કોંગ્રેસના રાષ્ટ્રીય પ્રવક્તા શક્તિસિંહ ગોહિલ, પૂર્વ પ્રદેશ પ્રમુખ સિદ્ધાર્થ પટેલ વગેરે અગ્રણીઓ હાજર હતા.